Projekts

LATVIJAS REPUBLIKAS MINISTRU KABINETS

2019.gada \_\_\_.\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot.Nr.\_\_\_\_ \_\_\_ .§)

**Valsts materiālo rezervju izmantošanas un pārbaudes veikšanas kārtība**

Izdoti saskaņā ar Valsts materiālo rezervju

 likuma 3.panta trešo daļu un 9.panta otro daļu

**I. Vispārīgais jautājums**

1. Noteikumi nosaka:
	1. kārtību, kādā nodrošināma valsts materiālo rezervju izmantošana Valsts materiālo rezervju likuma 3.panta pirmajā daļā noteiktajos pasākumos, izņemot humānās palīdzības sniegšanu;
	2. kārtību, kādā Valsts ugunsdzēsības un glābšanas dienests (turpmāk – Dienests) veic valsts materiālo rezervju pārbaudi.

**II. Valsts materiālo rezervju izmantošanas kārtība**

1. Valsts vai pašvaldības institūcija, kurai nepieciešams izmantot valsts materiālās rezerves (turpmāk – institūcija), nosūta Dienestam uz diennakts operatīvo e-pasta adresi ovp@vugd.gov.lv pieprasījumu par nepieciešamajiem materiālajiem resursiem, norādot to veidu un apjomu, lai noskaidrotu to esamību valsts materiālajās rezervēs, ja:
	1. institūcijas vajadzībām nav izveidotas valsts materiālās rezerves un pamatdarbības nodrošināšanai paredzētie materiālie resursi ir nepietiekoši;
	2. institūcijas vajadzībām ir izveidotas valsts materiālās rezerves, tomēr to apjoms nav pietiekošs.
2. Dienests, pamatojoties uz šo noteikumu 2.punktā minēto pieprasījumu, nekavējoties sazinās ar attiecīgo nozares ministriju vai institūciju, kurai nozares ministrija ir uzdevusi veikt valsts materiālo rezervju uzglabāšanu (turpmāk – valsts materiālo rezervju glabātājs), lai noskaidrotu pieprasīto materiālo resursu esamību un iegūtu amatpersonas, kura ir tiesīga lemt par atļauju izmantot valsts materiālās rezerves (turpmāk – lēmuma pieņēmējs) kontaktinformāciju.
3. Dienests, saņemot no valsts materiālo rezervju glabātāja šo noteikumu 3.punktā minēto informāciju, nosūta to attiecīgajai institūcijai uz tās norādīto e-pasta adresi, norādot arī attiecīgā valsts materiālo rezervju glabātāja kontaktinformāciju.
4. Lai saņemtu atļauju izmantot valsts materiālās rezerves, institūcija nosūta lēmuma pieņēmējam pieprasījumu par nepieciešamajiem materiālajiem resursiem, norādot to veidu, apjomu, izmantošanas mērķi, vietu, laika periodu.
5. Lēmumu par atļauju izmantot valsts materiālās rezerves noformē rakstiska rīkojuma veidā. Rīkojumā norāda valsts materiālo rezervju glabātāju, valsts materiālo rezervju saņēmēju, izsniedzamo valsts materiālo rezervju veidu, apjomu, izmantošanas mērķi, vietu un laika periodu.
6. Valsts materiālo rezervju glabātājs, pamatojoties uz šo noteikumu 6.punktā minēto rīkojumu, nodrošina valsts materiālo rezervju izsniegšanu valsts materiālo rezervju saņēmējam, noformējot pieņemšanas – nodošanas aktu.
7. Valsts materiālo rezervju saņēmējs pēc valsts materiālo rezervju izmantošanas nodrošina to atgriešanu attiecīgajam valsts materiālo rezervju glabātājam.
8. Valsts materiālo rezervju glabātājs organizē valsts materiālo rezervju pārbaudi un pieņemšanu no valsts materiālo rezervju saņēmēja, noformējot pieņemšanas – nodošanas aktu.
9. Valsts materiālo rezervju bojājuma, pilnīgas vai daļējas izlietošanas vai nozaudēšanas gadījumā valsts materiālo rezervju saņēmējs par to rakstiski informē valsts materiālo rezervju glabātāju.

**III. Valsts materiālo rezervju pārbaudes kārtība**

1. Dienests katru gadu veic valsts materiālo rezervju pārbaudi saskaņā ar plānu, kuru Dienesta priekšnieks vai viņa pilnvarota amatpersona apstiprina līdz attiecīgā gada 31.janvārim. Ar pārbaudes plānu piecu darbdienu laikā pēc tā apstiprināšanas tiek iepazīstinātas attiecīgās nozares ministrijas.

1. Dienesta priekšnieks vai viņa pilnvarota amatpersona valsts materiālo rezervju pārbaudes veikšanai nozīmē vienu vai vairākus pārbaudes veicējus.
2. Dienests par plānoto valsts materiālo rezervju pārbaudi informē attiecīgo valsts materiālo rezervju glabātāju ne vēlāk kā piecas darbdienas iepriekš.
3. Valsts materiālo rezervju pārbaudes veicēji pārbauda:
	1. vai tiek nodrošināta valsts materiālo rezervju uzskaite;
	2. izvēles kārtībā konkrētu valsts materiālo rezervju faktisko daudzumu, salīdzinot to ar aktuālo informāciju par valsts materiālo rezervju atlikumiem valsts materiālo rezervju glabātāja uzskaitē;
	3. valsts materiālo rezervju uzglabāšanas apstākļus;
	4. izvēles kārtībā valsts materiālo rezervju gatavību izmantošanai.
4. Dienests veiktās valsts materiālo rezervju pārbaudes rezultātus noformē ar pārbaudes aktu (pielikums).
5. Par veiktās valsts materiālo rezervju pārbaudes rezultātiem dienests desmit darbdienu laikā informē attiecīgo nozares ministriju un valsts materiālo rezervju glabātāju, nosūtot pārbaudes aktu.

Ministru prezidents                                 Arturs Krišjānis Kariņš

Iekšlietu ministrs                                     Sandis Ģirģens

Iesniedzējs:

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

16.05.19 09:28

581

I.Urbanovičs, 67075843,

igors.urbanovics@vugd.gov.lv